කඩුවෙල ප්‍රදේශයේ 14 හැවිරිදි දැරියක පසුගියදා කොළඹ කාසල් රෝහලේදී බිහි කළ බිලිඳාගේ සැබෑ පීතෘත්වය සනාථ කිරීම සඳහා ඩී. එන්. ඒ. (DNA) පරීක්ෂණයක් පවත්වන ලෙස කොළඹ මහේස්ත්‍රාත් විනිසුරු දුලානි අමරසිංහ මහත්මිය නියෝග කර ඇත.එම දරුවාගේ පියා තමන් බවට ජාතික ළමාරක්ෂක අධිකාරියේ විශේෂ විමර්ශන ඒකකය හමුවේ පාපොච්ඡාරණය කළ එම 14 හැවිරිදි දැරියගේ මස්සිනාගේ මිතුරා පසුගියදා කොළඹ අලුත්කඩේ මහේස්ත්‍රාත් අධිකරණයට ඉදිරිපත් කරනු ලදුව ඔහුට රුපියල් ලක්ෂයක ශරීර ඇප නියම කර මෙම නියෝගය ලබා දී තිබේ.මෙම 14 හැවිරිදි මව සහ බිළිඳා තවමත් කොළඹ කාසල් රෝහලේ නේවාසිකව සිටින අතර මව මේ වන විටද ප්‍රතිකාර ලබමින් පසුවෙයි.